title: 2004/508/EY:Euroopan työturvallisuus- ja työterveysviraston hallintoneuvoston päätös, tehty 4 päivänä maaliskuuta 2004, koskien Euroopan parlamentin ja neuvoston asetuksen (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi, täytäntöönpanoa

text:
               11.6.2004

               FI

               Euroopan unionin virallinen lehti

               L 210/1

      EUROOPAN TYÖTURVALLISUUS- JA TYÖTERVEYSVIRASTON HALLINTONEUVOSTON PÄÄTÖS,
   tehty 4 päivänä maaliskuuta 2004,
   koskien Euroopan parlamentin ja neuvoston asetuksen (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi, täytäntöönpanoa
   (2004/508/EY)
   HALLINTONEUVOSTO
   ottaa huomioon neuvoston asetuksen (EY) N:o 1654/2003 (1) asetuksen (EY) N:o 2062/94 Euroopan työturvallisuus- ja työterveysviraston perustamisasetuksen muuttamiseksi,

         ON ANTANUT TÄMÄN ASETUKSEN:
   1 artikla
   Asiakirjoihin tutustumiseen oikeutetut
   1.   Oikeus tutustua asiakirjoihin koskee viraston hallussa olevia asiakirjoja, toisin sanoen sen laatimia tai vastaanottamia taikka sen hallussa olevia asiakirjoja.
   2.   Unionin kansalaisilla ja luonnollisilla henkilöillä, jotka asuvat jossain jäsenvaltiossa, sekä oikeushenkilöillä, joilla on sääntömääräinen kotipaikka jossain jäsenvaltiossa, on oikeus tutustua Euroopan työturvallisuus- ja työterveysviraston asiakirjoihin (jäljempänä 'virasto') asetuksen (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi 2 artiklan 1 kohdan nojalla näissä säännöksissä säädettyjen menettelyjen mukaisesti.
   3.   Asetuksen (EY) N:o 1049/2001 2 artiklan 2 kohdan mukaisesti kolmansien maiden kansalaisilla, jotka eivät asu missään jäsenvaltiossa, ja oikeushenkilöillä, joiden sääntömääräinen kotipaikka ei ole missään jäsenvaltiossa, on oikeus tutustua viraston asiakirjoihin samoin ehdoin kuin asetuksen (EY) N:o 1049/2001 2 artiklan 1 kohdassa tarkoitetut asiakirjoihin tutustumiseen oikeutetut.
   2 artikla
   Hakemukset saada tutustua asiakirjoihin
   1.   Hakemukset saada tutustua viraston julkaisemattomiin asiakirjoihin tehdään kirjallisesti ja lähetetään virastolle sähköpostitse (docrequest@osha.eu.int), kirjeitse (European Agency for Safety and Health at Work, Documentation, Gran Via, 33 E-48009 Bilbao) tai faksitse (0034) 944794383. Virasto vastaa alkuperäisiin ja uudistettuihin hakemuksiin saada tutustua asiakirjoihin 15 työpäivän kuluessa hakemuksen kirjaamisesta. Jos hakemus on monimutkainen ja laaja, määräaikaa voidaan jatkaa 15 työpäivällä. Määräajan jatkaminen on aina perusteltava, ja siitä on ilmoitettava hakijalle ennakolta.
   2.   Jos hakemus ei ole riittävän täsmällinen asetuksen (EY) N:o 1049/2001 6 artiklan 2 kohdassa tarkoitetulla tavalla, virasto kehottaa hakijaa toimittamaan lisätietoja, jotta pyydetyt asiakirjat voidaan yksilöidä; vastauksen määräaika alkaa vasta toimielimen saatua nämä tiedot.
   3.   Kaikissa kielteisissä, myös osittain kielteisissä päätöksissä, ilmoitetaan asetuksen (EY) N:o 1049/2001 4 artiklassa lueteltuun poikkeukseen perustuva syy hylkäämiseen ja ilmoitetaan hakijalle käytettävissä olevista muutoksenhakukeinoista.
   3 artikla
   Alkuperäisten hakemusten käsittely
   1.   Rajoittamatta tämän päätöksen 8 artiklan soveltamista hakijalle lähetetään heti hakemuksen kirjaamisen jälkeen vastaanottoilmoitus, paitsi jos vastaus lähetetään paluupostissa.
   Vastaanottoilmoitus ja vastaus lähetetään kirjallisena, mahdollisesti sähköisessä muodossa.
   2.   Asianomaisen yksikön päällikkö ilmoittaa hakijalle hänen hakemuksensa saamasta vastauksesta.
   3.   Jokaisessa edes osittain kielteisessä vastuksessa hakijalle tiedotetaan hänen oikeudestaan toimittaa virastolle uudistettu hakemus viidentoista työpäivän kuluessa vastauksen saamisesta.
   4.   Hakemuksen tekijä on oikeutettu tekemään uudistetun hakemuksen, jos virasto ei toimita vastausta säädetyssä määräajassa.
   4 artikla
   Uudistettujen hakemusten käsittely
   1.   Viraston johtaja tekee uudistettuja hakemuksia koskevat hylkäävät päätökset. Hän ilmoittaa niistä hallintoneuvostolle.
   2.   Päätös annetaan tiedoksi hakijalle kirjallisesti, mahdollisesti sähköisessä muodossa, ja hänelle ilmoitetaan hänen oikeudestaan nostaa kanne Euroopan yhteisöjen ensimmäisen oikeusasteen tuomioistuimessa tai kannella Euroopan oikeusasiamiehelle.
   5 artikla
   Kuulemiset
   1.   Kun virasto vastaanottaa hakemuksen tutustua sen hallussa olevaan asiakirjaan, joka on peräisin kolmannelta, säätiö selvittää, sovelletaanko jotakin asetuksen (EY) N:o 1049/2001 4 artiklassa tarkoitettua poikkeusta.
   2.   Jos virasto asian tutkimisen jälkeen katsoo, että asiakirjaan tutustuminen on hylättävä jonkin asetuksen (EY) N:o 1049/2001 4 artiklassa säädetyn poikkeuksen nojalla, hakijalle lähetetään kielteinen vastaus kuulematta asiakirjan laatinutta kolmatta.
   3.   Virasto antaa hakemukseen myönteisen vastauksen kolmatta osapuolta kuulematta silloin kun:

               a)

               asiakirjan sisältö on jo julkistettu, joko sen laatijan toimesta tai asetuksen (EY) N:o 1049/2001 taikka vastaavien säännösten perusteella;

               b)

               on selvää, että asiakirjan sisällön julkistaminen, mahdollisesti osittain, ei vahingoita asetuksen (EY) N:o 1049/2001 4 artiklassa tarkoitettuja etuja.

         4.   Kaikissa muissa tapauksissa asiakirjan laatinutta kolmatta kuullaan. Erityisesti silloin, kun hakemus koskee asiakirjaa, joka on peräisin jäsenvaltiolta, virasto kuulee sitä viranomaista, jolta asiakirja on peräisin silloin kun:

               a)

               asiakirja on toimitettu virastolle ennen asetuksen (EY) N:o 1049/2001 soveltamisen alkamispäivää;

               b)

               jäsenvaltio on pyytänyt, ettei virasto asetuksen (EY) N:o 1049/2001 4 artiklan 5 kohdan mukaisesti luovuta asiakirjaa ennen jäsenvaltion antamaa suostumusta.

         5.   Kolmannelle osapuolelle, jota kuullaan, annetaan vastausaika, joka ei saa olla viittä työpäivää lyhyempi mutta joka antaa virastolle mahdollisuuden noudattaa omaa määräaikaansa vastaukselle. Jos vastausta ei ole annettu määräaikaan mennessä tai jos kolmatta ei voida tavoittaa tai tunnistaa, virasto ratkaisee asian asetuksen (EY) N:o 1049/2001 4 artiklan poikkeusjärjestelmän mukaisesti ottaen huomioon kolmannen oikeutetut edut niiden tietojen perusteella, jotka sillä on käytössään.
   6.   Jos virasto aikoo luovuttaa asiakirjan vastoin sen laatijan selvästi ilmaisemaa kantaa, se ilmoittaa laatijalle aikomuksestaan luovuttaa asiakirjan sisältö 10 työpäivän kuluttua ja antaa tiedon käytettävissä olevista muutoksenhakukeinoista asiakirjan sisällön luovuttamisen vastustamiseksi.
   6 artikla
   Asiakirjoihin tutustumista koskevan oikeuden käyttö
   1.   Asiakirjat lähetetään postitse, faksina tai mahdollisesti sähköpostitse. Jos on kyse suuresta asiakirjamäärästä tai vaikeasti käsiteltävistä asiakirjoista, hakijaa voidaan kehottaa tutustumaan asiakirjoihin paikalla. Tämä tutustuminen on maksutonta.
   2.   Jos asiakirja on julkistettu, vastauksessa ilmoitetaan julkaisunumero ja/tai paikka, jossa asiakirja on saatavilla ja asiakirjan mahdollinen osoite viraston sivustolla www.agency.osha.eu.int.
   3.   Jos pyydettyjä asiakirjoja on enemmän kuin 20 sivua, hakijalta voidaan periä maksu, joka on 0,10 euroa sivulta ja johon lisätään postimaksu. Maksuista muulla tavoin toimitetuista asiakirjoista päätetään tapauskohtaisesti, edellyttäen että ne eivät ylitä kohtuullista määrää.
   7 artikla
   Asiakirjoihin tutustumista helpottavat toimenpiteet
   1.   Jotta asetuksen (EY) n:o 1049/2001 mukaiset kansalaisoikeudet toteutuisivat, virasto takaa pääsyn asiakirjarekisteriin. Asiakirjarekisteri on elektronisessa muodossa.
   2.   Rekisteri sisältää asiakirjan nimen (niillä kielillä, joilla se on saatavilla) ja muita käyttökelpoisia asiakirjaa koskevia tunnistetietoja.
   3.   Ohjesivulla kerrotaan yleisölle (kaikilla virallisilla kielillä), miten asiakirja on saatavilla. Jos asiakirja on julkistettu, tehdään linkki asiakirjan alkuperäiseen tekstiin.
   8 artikla
   Yleisön välittömästi tutustuttavana olevat asiakirjat
   1.   Tätä artiklaa sovelletaan ainoastaan niihin asiakirjoihin, jotka on laadittu tai vastaanotettu asetuksen (EY) N:o 1049/2001 voimaantulon jälkeen.
   2.   Hakemuksesta ilman eri toimenpidettä luovutetaan seuraavat asiakirjat ja ne asetetaan mahdollisuuksien mukaan suoraan saataville sähköisessä muodossa:

               a)

               kolmannelta peräisin olevat asiakirjat, joiden sisältö on jo luovutettu niiden laatijan toimesta tai tämän luvalla;

               b)

               asiakirjat, joiden sisältö on jo luovutettu aiemman hakemuksen perusteella.

         9 artikla
   Raportit
   Osana vuosiraporttia virasto julkaisee vuosittain tämän päätöksen toimeenpanoa koskevaa tietoa, erityisesti tilastoja viraston asiakirjoja koskevien hakemusten määrästä, kieltävien päätösten määrästä ja kielteisiin päätöksiin johtaneista syistä asetuksen (EY) N:o 1049/2001 17 artiklan 1 kohdan mukaisesti.
   10 artikla
   Voimaantulo
   Tämä päätös tulee voimaan sen hyväksymispäivämääränä ja julkaistaan Euroopan unionin virallisessa lehdessä.

      Tehty Bilbaossa 4 päivänä maaliskuuta 2004.

            Hallintoneuvoston puolesta

            Puheenjohtaja

         Christa SCHWENG

      (1)  EUVL L 245, 29.9.2003, s. 38.

      (2)  EYVL L 145, 31.5.2001, s. 43.


title: Päätös N:o S10, annettu 19 päivänä joulukuuta 2013 , asetuksista (ETY) N:o 1408/71 ja (ETY) N:o 574/72 asetuksiin (EY) N:o 883/2004 ja (EY) N:o 987/2009 siirtymisestä ja korvausmenettelyjen soveltamisesta  ETA:n kannalta ja EY:n ja Sveitsin sopimuksen kannalta merkityksellinen teksti

text:
               20.5.2014

               FI

               Euroopan unionin virallinen lehti

               C 152/16

         PÄÄTÖS N:o S10,
   annettu 19 päivänä joulukuuta 2013,
   asetuksista (ETY) N:o 1408/71 ja (ETY) N:o 574/72 asetuksiin (EY) N:o 883/2004 ja (EY) N:o 987/2009 siirtymisestä ja korvausmenettelyjen soveltamisesta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   (2014/C 152/03)
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 87–91 artiklan,
   ottaa huomioon asetuksen (EY) N:o 987/2009 64 artiklan 7 kohdan ja 93–97 artiklan
   sekä katsoo seuraavaa:

               (1)

               Asetukset (EY) N:o 883/2004 ja (EY) N:o 987/2009 tulivat voimaan 1 päivänä toukokuuta 2010 ja asetukset (ETY) N:o 1408/71 ja (ETY) N:o 574/72 kumottiin samana päivänä, lukuun ottamatta asetuksen (EY) N:o 883/2004 90 artiklan 1 kohdassa ja asetuksen (EY) N:o 987/2009 96 artiklan 1 kohdassa säädeltyjä tilanteita.

               (2)

               On tarpeen selventää velallis- ja velkojajäsenvaltion määrittämistä tilanteissa, joissa luontoisetuuksia on annettu tai hyväksytty asetusten (ETY) N:o 1408/71 ja (ETY) N:o 574/72 mukaisesti mutta näiden etuuksien kustannusten korvaukset selvitetään asetusten (EY) N:o 883/2004 ja (EY) N:o 987/2009 tultua voimaan, erityisesti silloin, kun uudet asetukset aiheuttavat muutoksia kustannusvastuuseen.

               (3)

               On tarpeen selventää, mitä korvausmenettelyä on sovellettava tilanteissa, joissa luontoisetuuksia on annettu asetusten (ETY) N:o 1408/71 ja (ETY) N:o 574/72 mukaisesti, mutta korvausmenettely tapahtuu asetusten (EY) N:o 883/2004 ja (EY) N:o 987/2009 voimaantulon jälkeen.

               (4)

               Päätöksen N:o H1 5 kohdassa selvennetään ennen asetusten (EY) N:o 883/2004 ja (EY) N:o 987/2009 voimaantulopäivää myönnettyjen todistusten (E-lomakkeiden) ja eurooppalaisten sairaanhoitokorttien (sekä väliaikaisten korvaavien todistusten) asemaa.

               (5)

               Päätöksen N:o S1 4 kohdan ja päätöksen N:o S9 2 artiklan säännöksissä vahvistetaan yleiset periaatteet voimassa olevan eurooppalaisen sairaanhoitokortin perusteella annettuja etuuksia koskevasta kustannusvastuusta, ja niitä olisi sovellettava myös siirtymätilanteissa.

               (6)

               Asetuksen (EY) N:o 987/2009 62 ja 63 artiklan mukaisesti niiden jäsenvaltioiden, joita ei ole lueteltu asetuksen (EY) N:o 987/2009 liitteessä 3, on korvattava todellisten kustannusten perusteella 1 päivästä toukokuuta 2010 luontoisetuudet, jotka on annettu perheenjäsenille, jotka eivät asu samassa jäsenvaltiossa kuin vakuutettu, ja eläkkeensaajille ja heidän perheenjäsenilleen.

               (7)

               Asetuksen (EY) N:o 883/2004 19 artiklan 1 kohdan, 20 artiklan 1 kohdan ja 27 artiklan 1 ja 3 kohdan nojalla myönnettyjen luontoisetuuksien kustannuksista vastaa toimivaltainen laitos, joka on vastuussa niiden luontoisetuuksien kustannuksista, jotka on annettu perheenjäsenille, jotka eivät asu samassa jäsenvaltiossa kuin vakuutettu, ja eläkkeensaajille ja heidän perheenjäsenilleen näiden asuinjäsenvaltiossa.

               (8)

               Asetuksen (EY) N:o 987/2009 64 artiklan 7 kohdan mukaisesti liitteessä 3 luetellut jäsenvaltiot voivat 1 päivän toukokuuta 2010 jälkeen viiden vuoden ajan edelleen soveltaa kiinteän määrän laskennassa asetuksen (ETY) N:o 574/72 94 ja 95 artiklaa.

               (9)

               Asetuksella (EY) N:o 987/2009 otetaan käyttöön terveydenhuoltokustannusten korvauksia koskevia uusia menettelyjä, joiden tavoitteena on nopeuttaa korvauksia jäsenvaltioiden välillä ja estää hakemusten kasaantuminen ja selvittämättä jääminen pitemmäksi aikaa.

               (10)

            Tarvitaan avoimuutta ja ohjausta laitoksille edellä tarkoitetuissa tilanteissa, jotta voidaan varmistaa yhteisön säännösten yhtenäinen ja johdonmukainen soveltaminen,
         sekä käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,
   ON PÄÄTTÄNYT SEURAAVAA:
   I   Siirtymäjärjestelyt erikseen määritellyn hoidon ja välttämättömän hoidon kustannuksista vastaavan jäsenvaltion määrittämiseksi ottaen huomioon toimivallan muutos asetuksen (EY) N:o 883/2004 mukaisesti

               1.

               Jos hoito annettiin

                           —

                           jäsenvaltioiden tapauksessa henkilölle ennen 1 päivää toukokuuta 2010, kustannusvastuu kyseisen henkilön osalta määritetään asetuksen (ETY) N:o 1408/71 säännösten mukaisesti;

                           —

                           Sveitsin tapauksessa henkilölle ennen 1 päivää huhtikuuta 2012, kustannusvastuu kyseisen henkilön osalta määritetään asetuksen (ETY) N:o 1408/71 säännösten mukaisesti;

                           —

                           Islannin, Liechtensteinin ja Norjan tapauksessa henkilölle ennen 1 päivää kesäkuuta 2012, kustannusvastuu kyseisen henkilön osalta määritetään asetuksen (ETY) N:o 1408/71 säännösten mukaisesti.

               2.

               Koko hoidon kustannuksista vastaa laitos, joka myönsi henkilölle luvan mennä toisen jäsenvaltion alueelle saamaan tilansa kannalta asianmukaista hoitoa (erikseen määritelty hoito) asetusten (ETY) N:o 1408/71 ja (ETY) N:o 574/72 mukaisesti,

                           —

                           jos – jäsenvaltioiden tapauksessa – hoito annetaan osittain tai kokonaan 30 päivän huhtikuuta 2010 jälkeen;

                           —

                           jos – Sveitsin tapauksessa – hoito annetaan osittain tai kokonaan 31 päivän maaliskuuta 2012 jälkeen;

                           —

                           jos – Islannin, Liechtensteinin ja Norjan tapauksessa – hoito annetaan osittain tai kokonaan 31 päivän toukokuuta 2012 jälkeen.

               3.

               Jos hoitoa alettiin antaa henkilölle asetuksen (ETY) N:o 1408/71 22 artiklan 3 kohdan a alakohdan tai 31 artiklan 1 kohdan a alakohdan mukaisesti, kyseisen hoidon kustannuksista olisi vastattava kyseisten artiklojen säännösten mukaisesti, vaikka kustannusvastuu kyseisen henkilön osalta onkin muuttunut asetuksen (EY) N:o 883/2004 säännösten mukaisesti. Jos hoito kuitenkin jatkuu

                           —

                           jäsenvaltioiden tapauksessa 31 päivän toukokuuta 2010 jälkeen, kyseisen päivän jälkeen aiheutuneista kustannuksista vastaa laitos, joka on toimivaltainen asetuksen (EY) N:o 883/2004 mukaisesti;

                           —

                           Sveitsin tapauksessa 30 päivän huhtikuuta 2012 jälkeen, kyseisen päivän jälkeen aiheutuneista kustannuksista vastaa laitos, joka on toimivaltainen asetuksen (EY) N:o 883/2004 mukaisesti;

                           —

                           Islannin, Liechtensteinin ja Norjan tapauksessa 30 päivän kesäkuuta 2010 jälkeen, kyseisen päivän jälkeen aiheutuneista kustannuksista vastaa laitos, joka on toimivaltainen asetuksen (EY) N:o 883/2004 mukaisesti.

               4.

               Jos hoitoa annettiin asetuksen (EY) N:o 883/2004 19 artiklan 1 kohdan tai 27 artiklan 1 kohdan mukaisesti

                           —

                           jäsenvaltioiden tapauksessa 30 päivän huhtikuuta 2010 jälkeen ennen 1 päivää toukokuuta 2010 myönnetyn voimassa olevan eurooppalaisen sairaanhoitokortin perusteella, hakemusta tällaisen hoidon kustannusten korvaamiseksi ei voida evätä sillä perusteella, että henkilöiden terveydenhuoltokustannuksia koskeva kustannusvastuu on muuttunut asetuksen (EY) N:o 883/2004 säännösten mukaisesti;

                           —

                           Sveitsin tapauksessa 31 päivän maaliskuuta 2012 jälkeen ennen 1 päivää huhtikuuta 2012 myönnetyn voimassa olevan eurooppalaisen sairaanhoitokortin perusteella, hakemusta tällaisen hoidon kustannusten korvaamiseksi ei voida evätä sillä perusteella, että henkilöiden terveydenhuoltokustannuksia koskeva kustannusvastuu on muuttunut asetuksen (EY) N:o 883/2004 säännösten mukaisesti;

                           —

                           Islannin, Liechtensteinin ja Norjan tapauksessa 31 päivän toukokuuta 2012 jälkeen ennen 1 päivää kesäkuuta 2012 myönnetyn voimassa olevan eurooppalaisen sairaanhoitokortin perusteella, hakemusta tällaisen hoidon kustannusten korvaamiseksi ei voida evätä sillä perusteella, että henkilöiden terveydenhuoltokustannuksia koskeva kustannusvastuu on muuttunut asetuksen (EY) N:o 883/2004 säännösten mukaisesti.

         Laitos, joka on velvollinen korvaamaan eurooppalaisen sairaanhoitokortin perusteella annettujen etuuksien kustannukset, voi pyytää, että laitos, johon henkilö oli oikeutetusti rekisteröitynyt etuuksien myöntämisen aikaan, korvaa näiden etuuksien kustannukset ensiksi mainitulle laitokselle, tai jos henkilöllä ei ollut oikeutta käyttää eurooppalaista sairaanhoitokorttia, selvittää asian asianomaisen henkilön kanssa.
   II   Korvausmenettely todellisten kustannusten perusteella jäsenvaltioiden osalta

               1.

               Korvaushakemuksiin, jotka perustuvat todellisiin kustannuksiin, jotka on kirjattu velkojajäsenvaltion tileihin ennen 1 päivää toukokuuta 2010, sovelletaan asetuksen (ETY) N:o 574/72 taloudellisia säännöksiä.
               Nämä hakemukset on toimitettava velallisjäsenvaltion yhteyselimelle viimeistään 31 päivänä joulukuuta 2011.

               2.

               Kaikkiin korvaushakemuksiin, jotka perustuvat todellisiin kustannuksiin, jotka on kirjattu velkojajäsenvaltion tileihin 30 päivän huhtikuuta 2010 jälkeen, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti.

         III   Korvausmenettely todellisten kustannusten perusteella Sveitsin osalta

               1.

               Sveitsin osalta esitettyihin korvaushakemuksiin, jotka perustuvat todellisiin kustannuksiin, jotka on kirjattu velkojavaltion tileihin ennen 1 päivää huhtikuuta 2012, sovelletaan asetuksen (ETY) N:o 574/72 taloudellisia säännöksiä.

               2.

               Kaikki Sveitsin osalta esitetyt korvaushakemukset, jotka perustuvat todellisiin kustannuksiin, jotka on kirjattu velkojavaltion tileihin ennen 31 päivää maaliskuuta 2012, on toimitettava velallisvaltion yhteyselimelle viimeistään 31 päivänä joulukuuta 2013.

               3.

               Kaikkiin Sveitsin osalta esitettyihin korvaushakemuksiin, jotka perustuvat todellisiin kustannuksiin, jotka on kirjattu velkojavaltion tileihin 31 päivän maaliskuuta 2012 jälkeen, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti.

         IV   Korvausmenettely todellisten kustannusten perusteella Islannin, Liechtensteinin ja Norjan osalta

               1.

               Islannin, Liechtensteinin ja Norjan osalta esitettyihin korvaushakemuksiin, jotka perustuvat todellisiin kustannuksiin, jotka on kirjattu velkojavaltion tileihin ennen 1 päivää kesäkuuta 2012 , sovelletaan asetuksen (ETY) N:o 574/72 taloudellisia säännöksiä.

               2.

               Kaikki Islannin, Liechtensteinin ja Norjan osalta esitetyt korvaushakemukset, jotka perustuvat todellisiin kustannuksiin, jotka on kirjattu velkojavaltion tileihin ennen 31 päivää toukokuuta 2012, on toimitettava velallisvaltion yhteyselimelle viimeistään 31 päivänä joulukuuta 2013.

               3.

               Kaikkiin Islannin, Liechtensteinin ja Norjan osalta esitettyihin korvaushakemuksiin, jotka perustuvat todellisiin kustannuksiin, jotka on kirjattu velkojavaltion tileihin 31 päivän toukokuuta 2012 jälkeen, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti.

         V   Korvausmenettely kiinteämääräisten summien perusteella jäsenvaltioiden osalta

               1.

               Keskimääräiset kustannukset, jotka koskevat vuotta 2009 ja sitä edeltäviä vuosia, on esitettävä tilintarkastuslautakunnalle viimeistään 31 päivänä joulukuuta 2011. Keskimääräiset kustannukset, jotka koskevat vuotta 2010, on esitettävä tilintarkastuslautakunnalle viimeistään 31 päivänä joulukuuta 2012.

               2.

               Kaikki korvaushakemukset, jotka perustuvat Euroopan unionin virallisessa lehdessä ennen 1 päivää toukokuuta 2010 julkaistuihin kiinteämääräisiin summiin, on toimitettava viimeistään 1 päivänä toukokuuta 2011.

               3.

               Kaikkiin korvaushakemuksiin, jotka perustuvat 30 päivän huhtikuuta 2010 jälkeen julkaistuihin kiinteämääräisiin summiin, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti. Asetuksen (EY) N:o 987/2009 67 artiklan 2 kohtaa ei sovelleta asetuksen (EY) N:o 987/2009 voimaantuloa edeltäviä viitevuosia koskeviin luetteloihin.

         VI   Korvausmenettely kiinteämääräisten summien perusteella Sveitsin osalta

               1.

               Sveitsiä koskevat keskimääräiset kustannukset, jotka koskevat vuotta 2011 ja sitä edeltäviä vuosia, on esitettävä tilintarkastuslautakunnalle viimeistään 31 päivänä joulukuuta 2013. Keskimääräiset kustannukset, jotka koskevat vuotta 2012, on esitettävä tilintarkastuslautakunnalle viimeistään 31 päivänä joulukuuta 2014.

               2.

               Kaikki Sveitsin osalta esitetyt korvaushakemukset, jotka perustuvat Euroopan unionin virallisessa lehdessä ennen 1 päivää huhtikuuta 2012 julkaistuihin kiinteämääräisiin summiin, on toimitettava viimeistään 1 päivänä huhtikuuta 2013.

               3.

               Kaikkiin Sveitsin osalta esitettyihin korvaushakemuksiin, jotka perustuvat 31 päivän maaliskuuta 2012 jälkeen julkaistuihin kiinteämääräisiin summiin, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti. Asetuksen (EY) N:o 987/2009 67 artiklan 2 kohtaa ei sovelleta asetuksen (EY) N:o 987/2009 voimaantuloa edeltäviä viitevuosia koskeviin luetteloihin.

         VII   Korvausmenettely kiinteämääräisten summien perusteella Islannin, Liechtensteinin ja Norjan osalta

               1.

               Islantia, Liechtensteinia ja Norjaa koskevat keskimääräiset kustannukset, jotka koskevat vuotta 2011 ja sitä edeltäviä vuosia, on esitettävä tilintarkastuslautakunnalle viimeistään 31 päivänä joulukuuta 2013. Keskimääräiset kustannukset, jotka koskevat vuotta 2012, on esitettävä tilintarkastuslautakunnalle viimeistään 31 päivänä joulukuuta 2014.

               2.

               Kaikki Islannin, Liechtensteinin ja Norjan osalta esitetyt korvaushakemukset, jotka perustuvat Euroopan unionin virallisessa lehdessä ennen 1 päivää kesäkuuta 2012 julkaistuihin kiinteämääräisiin summiin, on toimitettava viimeistään 1 päivänä kesäkuuta 2013.

               3.

               Kaikkiin Islannin, Liechtensteinin ja Norjan osalta esitettyihin korvaushakemuksiin, jotka perustuvat 31 päivän toukokuuta 2012 jälkeen julkaistuihin kiinteämääräisiin summiin, sovelletaan uusia menettelysääntöjä asetuksen (EY) N:o 987/2009 66–68 artiklan säännösten mukaisesti. Asetuksen (EY) N:o 987/2009 67 artiklan 2 kohtaa ei sovelleta asetuksen (EY) N:o 987/2009 voimaantuloa edeltäviä viitevuosia koskeviin luetteloihin.

         VIII   Asetuksen (ETY) N:o 574/72 mukaisesti esitetyt riitauttamattomat saatavat

               1.

               Jäsenvaltioita koskevat riitauttamattomat saatavat on maksettava mahdollisimman nopeasti ja viimeistään 12 kuukauden kuluttua päätöksen voimaantulosta.

               2.

               Sveitsiä, Islantia, Liechtensteinia ja Norjaa koskevat riitauttamattomat saatavat on maksettava mahdollisimman nopeasti ja viimeistään 24 kuukauden kuluttua päätöksen voimaantulosta.

         IX   Asetuksen (ETY) N:o 574/72 mukaisesti esitetyt riitautetut saatavat

               1.

               Velkojajäsenvaltion yhteyselimen on saatava tieto jäsenvaltioita koskevien saatavien riitauttamisesta viimeistään 12 kuukauden kuluttua päätöksen voimaantulosta. Tämän määräajan jälkeen tiedoksi saadut riitauttamiset voidaan evätä.

               2.

               Velkojavaltion yhteyselimen on saatava tieto Sveitsiä, Islantia, Liechtensteinia ja Norjaa koskevien saatavien riitauttamisesta viimeistään 24 kuukauden kuluttua päätöksen voimaantulosta. Tämän määräajan jälkeen tiedoksi saadut riitauttamiset voidaan evätä.

               3.

               Velallisjäsenvaltion yhteyselimen on saatava riitauttamiseen annetut vastaukset jäsenvaltioiden osalta 12 kuukauden kuluessa sen kuukauden päättymisestä, jonka kuluessa riitauttamisesta saatiin tieto, ja viimeistään 24 kuukauden kuluttua päätöksen voimaantulosta. Velkojajäsenvaltion yhteyselimen on vastattava ja toimitettava riitauttamisessa edellytetyt todisteet.

               4.

               Velallisvaltion yhteyselimen on saatava riitauttamiseen annetut vastaukset Sveitsin, Islannin, Liechtensteinin ja Norjan osalta 12 kuukauden kuluessa sen kuukauden päättymisestä, jonka kuluessa riitauttamisesta saatiin tieto, ja viimeistään 36 kuukauden kuluttua päätöksen voimaantulosta. Velkojavaltion yhteyselimen on vastattava ja toimitettava riitauttamisessa edellytetyt todisteet.

               5.

               Jäsenvaltioita koskevat riitautetut saatavat on selvitettävä lopullisesti ja maksettava viimeistään 24 kuukauden kuluttua päätöksen voimaantulosta.

               6.

               Sveitsiä, Islantia, Liechtensteinia ja Norjaa koskevat riitautetut saatavat on selvitettävä lopullisesti ja maksettava viimeistään 36 kuukauden kuluttua päätöksen voimaantulosta.

               7.

               Jos vastausta ei saada näihin määräaikoihin mennessä, riitauttaminen katsotaan hyväksytyksi. Velallisvaltion yhteyselimen kyseisen määräajan jälkeen saamat vastaukset voidaan evätä.

         X   Helpottamismenettely

               1.

               Saatavat, joita ei ole selvitetty edellä esitetyissä määräajoissa ja joiden osalta jokin osapuolista ei ole käynnistänyt asetuksen (EY) N:o 987/2009 67 artiklan 7 kohdassa säädettyä menettelyä kuuden kuukauden kuluessa maksamisen määräajasta, katsotaan vanhentuneiksi.

               2.

               Valtioiden yhteyselimet voivat kahdenvälisesti sopia saatavien lopullista selvittämistä koskevasta yleisestä ratkaisusta tarkastelematta erikseen kutakin yksittäistä tapausta.

         XI   Loppusäännökset

               1.

               Siirtymäjärjestelyjä sovellettaessa ohjaavia periaatteita ovat hyvä yhteistyö laitosten välillä, käytännöllisyys ja joustavuus.

               2.

               Tämä päätös julkaistaan Euroopan unionin virallisessa lehdessä. Päätöstä sovelletaan sen julkaisupäivästä alkaen.

               3.

               Tämä päätös korvaa 22 päivänä joulukuuta 2009 annetun päätöksen N:o S7.

            Hallintotoimikunnan puheenjohtaja

         Mariana ŽIUKIENĖ

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.


title: Neuvoston päätös (EU) 2017/1334, annettu 11 päivänä heinäkuuta 2017, alueiden komitean yhden jäsenen, jota Italian tasavalta on ehdottanut, nimeämisestä

text:
               18.7.2017

               FI

               Euroopan unionin virallinen lehti

               L 185/45

         NEUVOSTON PÄÄTÖS (EU) 2017/1334,
   annettu 11 päivänä heinäkuuta 2017,
   alueiden komitean yhden jäsenen, jota Italian tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut Augusto ROLLANDINin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Pierluigi MARQUIS, Consigliere e Presidente della Regione Autonoma Valle d'Aosta.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä heinäkuuta 2017.

            Neuvoston puolesta

            Puheenjohtaja

         T. TÕNISTE

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: 2006/45/EY: Komission päätös, tehty  20 päivänä joulukuuta 2005 , Venäjältä peräisin olevan tietynlaisen alumiinifolion yhteisöön tuonnin yhteydessä tarjotun sitoumuksen hyväksymisestä tehdyn päätöksen 2001/381/EY kumoamisesta

text:
               31.1.2006

               FI

               Euroopan unionin virallinen lehti

               L 26/13

      KOMISSION PÄÄTÖS,
   tehty 20 päivänä joulukuuta 2005,
   Venäjältä peräisin olevan tietynlaisen alumiinifolion yhteisöön tuonnin yhteydessä tarjotun sitoumuksen hyväksymisestä tehdyn päätöksen 2001/381/EY kumoamisesta
   (2006/45/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   AIEMPI MENETTELY

               (1)

               Neuvosto otti asetuksella (EY) N:o 950/2001 (2) käyttöön lopullisen polkumyyntitullin muun muassa Venäjältä peräisin olevan tietynlaisen alumiinifolion tuonnissa. Komissio hyväksyi päätöksellä 2001/381/EY (3) Joint Stock Company ”United Company Siberian Aluminium” -nimisen Venäjällä toimivan vientiä harjoittavan tuottajan, joka on sittemmin muuttanut nimensä (4) muotoon Open Joint Stock Company Rusal Sayanal, jäljempänä ’Sayanal’, tarjoaman sitoumuksen.

         B.   PÄÄTÖKSEN 2001/381/EY KUMOAMINEN

               (2)

               Komissio pani Sayanalin pyynnöstä vireille (5) polkumyynnin tarkasteluun rajoittuvan osittaisen välivaiheen tarkastelun perusasetuksen 11 artiklan 3 kohdan mukaisesti.

               (3)

               Tarkastelun tulokset, jotka esitetään yksityiskohtaisesti neuvoston asetuksessa (EY) N:o 161/2006 (6), osoittivat, että Sayanal ei enää harjoita polkumyyntiä. Tämän vuoksi Sayanalin viemän alumiinifolion tuontiin sovellettavan polkumyyntitullin tasoksi on kyseisellä asetuksella vahvistettu 0 prosenttia.

               (4)

               Edellä esitetyn perusteella päätös 2001/381/EY, jolla komissio hyväksyi Sayanalin sitoumuksen, olisi kumottava,

         ON PÄÄTTÄNYT SEURAAVAA:
   1 artikla
   Kumotaan päätös 2001/381/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 20 päivänä joulukuuta 2005.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

      (2)  EYVL L 134, 17.5.2001, s. 1. Asetus sellaisena kuin se on muutettuna asetuksella (EY) N:o 998/2004 (EUVL L 183, 20.5.2004, s. 4).

      (3)  EYVL L 134, 17.5.2001, s. 67.

      (4)  Ks. ilmoitus 2004/C 193/03, EUVL C 193, 29.7.2004, s. 3.

      (5)  EUVL C 285, 23.11.2004, s. 3.

      (6)  Ks. tämän virallisen lehden s. 1.


title: Neuvoston päätös (EU) 2017/900, annettu 22 päivänä toukokuuta 2017, SEU 50 artiklan ad hoc -työryhmän, jonka puheenjohtajana toimii neuvoston pääsihteeristö, perustamisesta

text:
               25.5.2017

               FI

               Euroopan unionin virallinen lehti

               L 138/138

         NEUVOSTON PÄÄTÖS (EU) 2017/900,
   annettu 22 päivänä toukokuuta 2017,
   SEU 50 artiklan ad hoc -työryhmän, jonka puheenjohtajana toimii neuvoston pääsihteeristö, perustamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 3 kohdan,
   ottaa huomioon neuvoston puheenjohtajuuden hoitamisesta 1 päivänä joulukuuta 2009 tehdyn Eurooppa-neuvoston päätöksen 2009/881/EU (1) ja erityisesti sen 4 artiklan,
   sekä katsoo seuraavaa:

               (1)

               Eurooppa-neuvosto vastaanotti 29 päivänä maaliskuuta 2017 Yhdistyneen kuningaskunnan ilmoituksen sen aikomuksesta erota Euroopan unionista, mikä käynnisti Euroopan unionista tehdyn sopimuksen (SEU) 50 artiklan mukaisen menettelyn.

               (2)

               Eurooppa-neuvosto hyväksyi 29 päivänä huhtikuuta 2017 SEU 50 artiklan 2 kohdassa määrätyt suuntaviivat. Se vahvisti erityisesti 27 jäsenvaltion valtion- tai hallituksen päämiesten sekä Eurooppa-neuvoston ja Euroopan komission puheenjohtajien 15 päivänä joulukuuta 2016 antaman julkilausuman liitteessä esitetyt menettelytavat. Kyseisen liitteen 4 kohdan mukaisesti Eurooppa-neuvoston kokousten välillä neuvosto ja jäsenvaltioiden hallitusten pysyvien edustajien komitea (Coreper), joita avustaa erityinen työryhmä, jolla on pysyvä puheenjohtaja, varmistavat, että neuvottelut käydään Eurooppa-neuvoston antamien suuntaviivojen ja neuvoston hyväksymien neuvotteluohjeiden mukaisesti, sekä antavat ohjeistusta unionin neuvottelijalle.

               (3)

               Näin ollen olisi perustettava SEU 50 artiklan ad hoc -työryhmä, jäljempänä ’ad hoc -työryhmä’, jolla on pysyvä puheenjohtaja.

               (4)

                  Ad hoc -työryhmän olisi avustettava jäsenvaltioiden hallitusten pysyvien edustajien komiteaa ja neuvostoa kaikissa asioissa, jotka liittyvät Yhdistyneen kuningaskunnan eroamiseen unionista. Ad hoc -työryhmän olisi erityisesti avustettava jäsenvaltioiden hallitusten pysyvien edustajien komiteaa ja neuvostoa SEU 50 artiklan mukaisten neuvottelujen aikana Eurooppa-neuvoston antamien suuntaviivojen ja neuvoston hyväksymien neuvotteluohjeiden mukaisesti. Ad hoc -työryhmä voisi lisäksi avustaa asioissa, jotka liittyvät SEU 50 artiklan mukaiseen menettelyyn ja joista ei neuvotella Yhdistyneen kuningaskunnan kanssa.

               (5)

               Ottaen huomioon, että SEU 50 artiklan mukainen menettely on tilapäinen, ad hoc -työryhmän toiminta tulisi lopettaa, kun se on saanut toimeksiantonsa päätökseen.

               (6)

               SEU 50 artiklan mukaisen ilmoituksen jälkeen eroavaa jäsenvaltiota edustava Eurooppa-neuvoston ja neuvoston jäsen ei osallistu kyseistä jäsenvaltiota koskevan asian käsittelyyn eikä sitä koskevien päätösten tekemiseen Eurooppa-neuvostossa tai neuvostossa,

         ON HYVÄKSYNYT TÄMÄN PÄÄTÖKSEN:
   1 artikla
   Perustetaan SEU 50 artiklan ad hoc -työryhmä.
   Työryhmän puheenjohtajana toimii neuvoston pääsihteeristö.
   2 artikla
   SEU 50 artiklan ad hoc -työryhmä avustaa jäsenvaltioiden hallitusten pysyvien edustajien komiteaa ja neuvostoa kaikissa asioissa, jotka liittyvät Yhdistyneen kuningaskunnan eroamiseen unionista.
   Työryhmän toiminta lopetetaan, kun se on saanut toimeksiantonsa päätökseen.
   3 artikla
   Tämä päätös tulee voimaan päivänä, jona se hyväksytään.
   Se julkaistaan Euroopan unionin virallisessa lehdessä.

      Tehty Brysselissä 22 päivänä toukokuuta 2017.

            Neuvoston puolesta

            Puheenjohtaja

         L. GRECH

      (1)  EUVL L 315, 2.12.2009, s. 50.


Avis juridique important

|

31995D0207

95/207/EY: Neuvoston päätös, tehty 1 päivänä kesäkuuta 1995, yhteisön takuun myöntämisestä Euroopan investointipankille Etelä-Afrikan investointihankkeista johtuvien menetysten varalta

Virallinen lehti nro L 131 , 15/06/1995 s. 0031 - 0032

NEUVOSTON PÄÄTÖS,tehty 1 päivänä kesäkuuta 1995,yhteisön takuun myöntämisestä Euroopan investointipankille Etelä-Afrikan investointihankkeista johtuvien menetysten varalta (95/207/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäneuvosto on hyväksynyt 19 päivänä joulukuuta 1994 Euroopan yhteisön ja Etelä-Afrikan tasavallan välisen yhteistyösopimuksen (3), jolla pyritään edistämään sopusointuista, kestävää ja tasapainoista sosiaalista ja taloudellista kehitystä ja jolla sopimuspuolet sitoutuvat vahvistamaan yhteistyötään toimivaltansa rajoissa,Etelä-Afrikka toteuttaa tärkeitä poliittisia, taloudellisia ja sosiaalisia uudistuksia,Euroopan investointipankki, jäljempänä "pankki", voi myöntää lainoja omista varoistaan edistääkseen näin uudistusten toteuttamista,taloudelliset uudistukset auttavat ratkaisevasti keskinäisesti hyödyttävien taloudellisten ja kaupallisten siteiden nopeaa vakiinnuttamista tämän maan ja yhteisön välillä,pääomainvestointien tarve tässä maassa on huomattava; tarvittavat investoinnit edellyttävät ulkopuolista rahoitusta ja pankki voi osallistua yhteistyöhön merkittävällä tavalla,Eurooppa-neuvosto on tehnyt 29 päivänä lokakuuta 1993 päätöksen yhteistoiminnasta Etelä-Afrikan tukemisesta siirtymävaiheen aikana sen pyrkimyksissä kansanvaltaiseksi ja monirotuiseksi valtioksi,neuvosto on hyväksynyt 19 päivänä huhtikuuta 1994 sarjan välittömästi sovellettavia toimenpiteitä esitettäväksi demokraattisten ja monirotuisten vaalien jälkeen 26-28 päivänä huhtikuuta 1994 muodostettavalle Etelä-Afrikan hallitukselle,neuvosto kehottaa pankkia aloittamaan toimintansa Etelä-Afrikan investointihankkeissa tarjoamalla sille tässä päätöksessä määrätyn takuun,tämä takuu on takuurahaston perustamisesta ulkosuhteisiin liittyville hankkeille 31 päivänä lokakuuta 1994 annetussa neuvoston asetuksessa (EY, Euratom) N:o 2728/94 (4) vahvistettujen edellytysten alainen,pankin ja komission olisi vahvistettava tämän takuun myöntämisen ehdot, jatämän päätöksen hyväksymiseksi ainoat perustamissopimuksen antamat toimintavaltuudet ovat 235 artiklan määräykset,ON PÄÄTTÄNYT SEURAAVAA:1 artikla Yhteisö antaa Euroopan investointipankille täysimääräisen takuun mahdollisten tappioiden varalta, jos se ei saa suositusta Etelä-Afrikassa toteutettuihin investointihankkeisiin tavanomaisin ehdoin myönnettyjä lainoja vastaaville maksuille.Takuu kattaa enintään 300 miljoonan ecun suuruiset myönnetyt lainat kahden vuoden ajaksi tämän päätöksen voimaantulosta alkaen. Jos tämän ajanjakson päätyttyä pankin myöntämien lainojen kokonaismäärä on jäänyt edellä mainittua määrää pienemmäksi, kaksivuotiskautta pidennetään automaattisesti kuudella kuukaudella.2 artikla Komissio antaa kuuden kuukauden välein Euroopan parlamentille ja neuvostolle selvityksen takuun kohteena olevien lainojen käytöstä. Pankki toimittaa säännöllisesti komissiolle kaikki tähän tarkoitukseen tarvittavat tiedot.3 artikla Komissio antaa Euroopan parlamentille ja neuvostolle vuosittain tiedot lainatoimenpiteistä ja esittää samanaikaisesti järjestelmän toimintaa ja kyseisellä alueella toimivien rahoituslaitosten yhteensovittamista koskevan arvioinnin.4 artikla Pankki ja komissio vahvistavat ehdot, joiden mukaisesti takuu myönnetään.5 artikla Tämä päätös tulee voimaan sinä päivänä, jona se julkaistaan Euroopan yhteisöjen virallisessa lehdessä.Tehty Luxemburgissa 1 päivänä kesäkuuta 1995.Neuvoston puolestaJ. GODFRAINPuheenjohtaja(1) EYVL N:o C 373, 29.12.1994, s. 1(2) Lausunto annettu 1 päivänä kesäkuuta 1995 (sitä ei ole vielä julkaistu virallisessa lehdessä)(3) EYVL N:o L 341, 30.12.1994, s. 61(4) EYVL N:o L 293, 12.11.1994, s. 1


title: 2006/667/EY,Euratom: Jäsenvaltioiden hallitusten edustajien päätös, tehty 20 päivänä syyskuuta 2006 , Euroopan yhteisöjen ensimmäisen oikeusasteen tuomioistuimen tuomarin nimittämisestä

text:
               5.10.2006

               FI

               Euroopan unionin virallinen lehti

               L 274/15

      JÄSENVALTIOIDEN HALLITUSTEN EDUSTAJIEN PÄÄTÖS,
   tehty 20 päivänä syyskuuta 2006,
   Euroopan yhteisöjen ensimmäisen oikeusasteen tuomioistuimen tuomarin nimittämisestä
   (2006/667/EY, Euratom)
   EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen ja erityisesti sen 224 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 140 artiklan,
   sekä katsovat seuraavaa:
   Euroopan yhteisöjen tuomioistuimen perussäännöstä tehdyn pöytäkirjan 5 ja 7 artiklan samoin kuin sen 47 artiklan nojalla, ja Verica TRSTENJAKin eroamisen johdosta olisi Euroopan yhteisöjen ensimmäisen oikeusasteen tuomioistuimeen nimitettävä tuomari hänen jäljellä olevaksi toimikaudekseen eli 31 päivään elokuuta 2007,
   PÄÄTTÄVÄT SEURAAVAA:
   1 artikla
   Miro PREK nimitetään Euroopan yhteisöjen ensimmäisen oikeusasteen tuomioistuimen tuomariksi päivästä, jona hän vannoo valansa, 31 päivään elokuuta 2007.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä syyskuuta 2006.

            Puheenjohtaja

         E. KOSONEN


Avis juridique important

|

31999D0850

1999/850/EY: Neuvoston päätös, tehty 6 päivänä joulukuuta 1999, Unkarin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 335 , 28/12/1999 s. 0001 - 0007

NEUVOSTON PÄÄTÖS,tehty 6 päivänä joulukuuta 1999,Unkarin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(1999/850/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijavaltiolle sekä niitä koskevista myöhemmistä merkittävistä mukautuksista.3) Yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.4) Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä.5) Komission vuoden 1999 määräaikaiskertomuksessa esitettiin puolueeton arviointi Unkarin tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten.6) Jäsenyyden valmistelemiseksi Unkarin tasavallan olisi ajantasaistettava kansallinen ohjelmansa yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Unkarin tasavallan liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artiklaTätä päätöstä noudatetaan kolmannesta päivästä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 6 päivänä joulukuuta 1999.Neuvoston puolestaPuheenjohtajaT. HALONEN(1) EYVL L 85, 20.3.1998, s. 1.LIITEUNKARI: LIITTYMISTÄ VALMISTELEVA KUMPPANUUS 19991. TAVOITTEETLiittymistä valmistelevan kumppanuuden tarkoituksena on luoda yhteiset puitteet niille lisätoimia edellyttäville ensisijaisille tavoitteille, jotka mainitaan komission vuoden 1999 määräaikaiskertomuksessa Unkarin edistymisestä Euroopan unioniin liittymisen valmisteluissa, käytettävissä oleville varoille Unkarin avustamiseksi näiden ensisijaisten tavoitteiden toteuttamisessa sekä kyseiseen apuun liittyville edellytyksille. Liittymistä valmisteleva kumppanuus on perustana useille politiikan välineille, joita käytetään hakijavaltioiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva tarkistettu kansallinen ohjelma, sekä keskipitkän aikavälin talouspolitiikan ensisijaisten tavoitteiden yhteinen arviointi, järjestäytyneen rikollisuuden torjuntaa koskeva sopimus, kansalliset kehittämissuunnitelmat ja muut alakohtaiset suunnitelmat, jotka ovat tarpeen, jotta osallistuminen rakennerahastoihin unioniin liittymisen jälkeen liittymistä edeltävän rakennepolitiikan välineen (Ispa) ja maatalouden ja maaseudun kehittämisen erityisen liittymisohjelman (Sapard) täytäntöönpano ennen unioniin liittymistä olisivat mahdollisia. Kukin näistä välineistä on luonteeltaan erilainen, ja niitä valmistellaan ja ne toteutetaan erityisiä menettelyjä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. PERIAATTEETKunkin hakijavaltion osalta määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijavaltiossa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijavaltiossa on toimiva markkinatalous, ja se pystyy selviytymään kilpailupaineesta ja markkinavoimista unionissa;- hakijavaltio pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijavaltioiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. ENSISIJAISET TAVOITTEET JA VÄLITAVOITTEETKomission määräaikaiskertomuksissa on tuotu esiin se, että hakijavaltioiden on vielä toteutettava tietyillä aloilla laajoja toimia valmistautuakseen unioniin liittymiseen. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten valtioiden kanssa yhdessä asetetut selkeät tavoitteet, joiden saavuttamisesta riippuu hakijavaltioille myönnettävän avun määrä sekä jo joidenkin valtioiden kanssa käynnissä olevissa neuvotteluissa edistyminen ja muiden hakijavaltioiden kanssa käytävien neuvottelujen käynnistäminen. Ensisijaiset tavoitteet ja välitavoitteet on tarkistetussa liittymistä valmistelevassa kumppanuudessa edelleen jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Unkarin realistisia mahdollisuuksia toteuttaa tavoitteet tai edistyä merkittävästi niiden toteuttamisessa vuoden 2000 loppuun mennessä. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttamisen olisi myös niiden osalta mahdollisuuksien mukaan alettava jo vuoden 2000 aikana. Vuoden 1998 liittymistä valmistelevan kumppanuuden tavoitteiden toteuttamiseksi aikaan saatua edistymistä arvioidaan vuoden 1999 määräaikaiskertomuksessa. Tätä arviointia on käytetty muotoiltaessa nykyisen kumppanuuden tavoitteita.Unkari toimitti tarkistetun version yhteisön säännöstön hyväksymistä koskevasta kansallisesta ohjelmastaan 6 päivänä heinäkuuta 1999. Siinä määritellään aikataulu ensimmäiseen liittymiskumppanuuteen perustuvien ensisijaisten tavoitteiden ja välitavoitteiden toteuttamiselle sekä tarvittavat hallintorakenteet ja rahavarojen määrä.Liittymistä valmistelevassa kumppanuudessa mainitaan Unkarin jäsenyysvalmistelujen ensisijaiset alat. Unkarin on kuitenkin huolehdittava kaikista määräaikaiskertomuksessa mainituista asioista. Tärkeää on myös, että Unkari täyttää lainsäädännöllistä lähentämistä ja yhteisön säännöstön täytäntöönpanoa koskevat sitoumuksensa Eurooppa-sopimuksen mukaisten sitoumusten, analyyttisen tarkastelun ja neuvotteluprosessin mukaisesti. Olisi pidettävä mielessä, että yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission määräaikaiskertomuksen analyysin perusteella Unkarille on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (2000)Poliittiset arviointiperusteet- Keskipitkän aikavälin romanien toimintaohjelman täytäntöönpanon aloittaminen, mukaan lukien tarvittavaa kansallista ja paikallista rahoitustukea koskeva säännös; syrjinnän torjumiseen tähtäävien toimien toteuttaminen (myös poliisin piirissä); työllistymismahdollisuuksien edistäminen ja koulutusmahdollisuuksien lisääminen.Taloudelliset arviointiperusteet- julkisen talouden rakenneuudistuksen nopeuttaminen, terveydenhuoltojärjestelmän uudistus mukaan lukien,- terässektorin rakenneuudistusta koskevan suunnitelman täytäntöönpano EU:n vaatimusten mukaisesti,- toimivien maamarkkinoiden perustaminen; maa- ja omaisuusrekisterin viimeistely.Sisämarkkinat- Tavaroiden vapaa liikkuvuus: eurooppalaisten normien mukaiseksi saattamisen, varmentamisen ja vaatimustenmukaisuuden arviointimenettelyn yhdenmukaistamisen nopeuttaminen; lääkkeitä koskevan täytäntöönpanolainsäädännön antaminen, nykyisen markkinoiden valvonnan ja vaatimustenmukaisuuden arviointirakenteiden tehostaminen laitteiden ja koulutuksen avulla.- Palvelujen vapaa liikkuvuus: pankkisääntöjen muuttaminen siten, että kielletään uusien nimettömien tilien avaaminen.- Kilpailu: valtionavun valvontaviranomaisen valtuuttaminen valvomaan kaikkia tukitoimia; valtiontukiselvityksen yhdenmukaistaminen.- Televiestintä: sääntelyviranomaisen täyden riippumattomuuden takaaminen vuoden 2000 kesäkuuhun mennessä.- Audiovisuaalinen ala: lainsäädännön yhdenmukaistamisen loppuun saattaminen, mukaan lukien valvontajärjestelmän käyttöönotto satelliitin välityksellä tapahtuvaa lähetystoimintaa varten.- Verotus: ALV-säännöstön yhdenmukaistaminen edelleen erityisesti verotason alennus- ja verovapautustapausten osalta; alkoholijuomia koskevien syrjivien valmisteverojen poistaminen; yritysverotukseen sovellettavien käytännesääntöperiaatteiden hyväksymisen vahvistaminen sekä sen varmistaminen, että uudet verotustoimenpiteet ovat näiden periaatteiden mukaiset.- Tulli: lainsäädännön yhdenmukaistaminen edelleen yhteisön tullikoodeksia, yhtenäistariffia ja sitovien tariffitietojen järjestelmää koskevan uudistuksen osalta.Talous- ja rahaliitto- Kansallisen keskuspankin riippumattomuuden vahvistaminen erityisesti valtionlainojen osalta.Maatalous- Eläinlääkintä- ja kasviensuojelusektori: tarkastusjärjestelyjen yhdenmukaistaminen ja parantaminen edelleen, erityisesti tulevilla ulkorajoilla, Budapestin lentokentällä ja kansainvälisillä vesiväylillä.- Lihan- ja maidonkäsittelylaitosten uudenaikaistaminen edelleen niin, että ne täyttävät EU:n hygienia- ja kansanterveysnormit.- Viinitilarekisterin luominen.Työ- ja sosiaaliasiat- Kansallisen työllisyysstrategian valmisteleminen myöhemmin tapahtuvaa Euroopan työllisyysstrategiaan osallistumista varten yhteisen työllisyystarkastelun avulla.- Työmarkkinaosapuolten yhteisön säännöstön kehittämiseksi ja täytäntöönpanemiseen tähtäävien valmiuksien kehittämistoimien tukeminen, erityisesti kahdenvälisen sosiaalisen vuoropuhelun avulla.Ympäristö- Lainsäädännön mukauttaminen ympäristön pilaantumisen ehkäisemisen ja vähentämisen yhtenäistämiseksi annettuun direktiiviin.- Jätehuollon puitelainsäädännön saattamisen osaksi kansallista lainsäädäntöä ja sen voimaan saattamisen nopeuttaminen; säteilysuojelun turvallisuusnormien yhdenmukaistaminen edelleen.- (Direktiivikohtaisten) investointien rahoitusta koskevan sellaisen suunnitelman kehittäminen ja toteuttamisen käynnistäminen, joka perustuu yhdenmukaistamiskustannusten arvioihin ja realistisiin julkisiin ja yksityisiin vuosittaisiin rahoituslähteisiin.- Ympäristövaikutusten arvioinnista annetun direktiivin saattaminen kokonaisuudessaan osaksi kansallista lainsäädäntöä ja tämän lainsäädännön soveltaminen.Oikeus- ja sisäasiat- Rajavalvonta: valvonnan parantaminen rajanylityspaikoilla ja "vihreillä rajoilla"; atk- ja televiestintäinfrastruktuurin parantaminen, jotta täysimääräinen osallistuminen Schengenin tietojärjestelmään olisi mahdollista.- Riittävä määrä asianmukaisesti koulutettua henkilöstöä turvapaikkahakemusten käsittelyyn sekä turvapaikkahakemuksista vastaavien tahojen välisen koordinaation varmistaminen menettelyn eri vaiheissa.- Rikoksen tuottaman hyödyn rahanpesua koskevan eurooppalaisen yleissopimuksen ja Euroopan neuvoston lahjontaa koskevan rikosoikeudellisen yleissopimuksen ratifiointi.- Järjestäytyneen rikollisuuden torjunta; yhteyshenkilöverkoston kehittäminen edelleen; alueellisten rikosteknisten (huumausaine)laboratorioiden perustaminen; erityiskoulutuksen kehittäminen järjestäytyneen rikollisuuden torjunnan tärkeimmistä alueista vastaavaa henkilöstöä varten.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Phare(1), Ispa(2) ja Sapard(3): kansallisen toimintasuunnitelman ja maaseudun kehittämissuunnitelman kehittäminen edelleen; oikeudellisten, talousarviota koskevien ja hallinnollisten puitteiden (tilintarkastuskäsikirja ja kirjausketju) luominen Ispan ja Sapardin ohjelmointia ja hallinnointia varten, mukaan lukien järjestelmä ympäristövaikutusten arvioimiseksi ja EU:n sääntöjen kanssa yhteensopivat julkisia hankintoja koskevat säännöt yhteisön varoista osittain rahoitetuille hankkeille ja toimivan maksajaviraston perustaminen Sapardille.- Phare-avustushankkeen ohjelmointi-, toteuttamis- ja seurantakyvyn parantaminen.- Sisäisen ja ulkoisen varainhoidon valvonnan vahvistaminen; kattavan tietotekniikkajärjestelmän perustaminen; selvän eron tekeminen sisäisen tilintarkastuksen ja tekniseen seurantaan kuuluvien tehtävien välillä; kansallisten sisäisten tarkastajien/tilintarkastajien toiminnallisen riippumattomuuden vahvistaminen edelleen sekä keskus- että paikallishallinnossa ja ennakolta suoritettavan varainhoidon valvonnan vahvistaminen.- Rahanpesun torjuntakapasiteetin vahvistaminen.3.2 Keskipitkän aikavälin tavoitteetPoliittiset arviointiperusteet- Keskipitkän aikavälin romanien toimintaohjelman täytäntöönpanon jatkaminen.Taloudelliset arviointiperusteet- Julkisen talouden rakenneuudistuksen loppuun saattaminen, terveydenhuoltojärjestelmän uudistus mukaan lukien.- Vuotuisen julkisen talouden seurantamenettelyn luominen, jonka tarkoituksena on saattaa julkisen talouden raportointi, seuranta ja valvonta, erityisesti talousarvion osalta, yhdenmukaisiksi EU:n menettelyjen kanssa.- Yksityisyritysten perustamis- ja kehittämisedellytysten kohentamiseen tähtäävien toimien jatkaminen ottaen erityisesti huomioon pienet ja keskisuuret yritykset.Sisämarkkinat- Julkiset hankinnat: Raja-arvojen yhdenmukaistaminen vuoden 2001 loppuun mennessä määräajat tarjousten jättämiselle, julkisten toimeenpano- ja valitusmenettelyjen määritteleminen julkisten palvelujen alalla; kansallista etusijaa julkisissa hankinnoissa koskevan lausekkeen kumoaminen vuoden 2002 loppuun mennessä siten, että kaikille yhteisön yrityksille annetaan mahdollisuus osallistua Unkarin julkisiin hankintasopimuksiin liittyviin menettelyihin- Tavaroiden vapaa liikkuvuus: Standardien, varmentamis- ja vaatimuksenmukaisuusarvioinnin yhdenmukaistamisen loppuunsaattaminen- Pääoman vapaa liikkuvuus: Jäljellä olevien keskipitkän ja pitkän aikavälin pääomaliikkeitä koskevien rajoitusten poistaminen- Henkilöiden vapaa liikkuvuus: Tutkintotodistusten ja ammattipätevyyksien vastavuoroisen tunnustamisen yhdenmukaistamisen loppuun saattaminen- Palveluiden vapaa liikkuvuus: Nimettömien pankkitilien poistaminen- Kilpailu: Kilpailu- ja valtiontukisääntöjen täydellisen täytäntöönpanon varmistaminen, kilpailuviranomaisten ja valtiontukiviranomaisten toimintakyvyn vahvistaminen, koulutuksen lisääminen hallinnon kaikilla tasoilla- Verotus: Tavallisten alv-määräysten yhdenmukaistamisen loppuun saattaminen ottamalla käyttöön erityisjärjestelmät (matkailua, käytettyjä tavaroita ja kultaa varten) ja siirtymäkauden määräykset; alkoholijuomien ja savukkeiden valmisteveroprosentin nostaminen EU:n vähimmäistasolle. Nykyisten lakien tarkistaminen ja niiden yhdenmukaisuuden varmistaminen yritysverotukseen sovellettavien käytännesääntöjen kanssa. Hallinnollisen yhteistyön ja keskinäisen avunannon vahvistaminen, verotarkastusten tehokkuuden lisääminen- Tulli: Yhdenmukaistamisen loppuun saattaminen erityisesti "vapaavyöhykkeillä", yksinkertaistetut menettelyt ja yhtenäinen tullitariffi, hallinnollisten ja toimintavalmiuksien vahvistaminen, tietokoneistaminen mukaan lukien, tehokkaasti toimivien rajatoimipaikkojen kehittäminenMaatalous- Yhteisen maatalouspolitiikan hallinnointijärjestelmien ja hallintorakenteiden vahvistaminen (maatalousmarkkinoiden valvominen sekä rakennetoimenpiteiden ja maaseudun kehittämistoimenpiteiden täytäntöönpaneminen, elinten ja valvontamekanismien perustaminen)- Maatalouselintarvikealan rakenneuudistuksen jatkaminen, elintarvikkeita valvovien viranomaisten toimintakyvyn vahvistaminen- Eläinlääkintä- ja kasviensuojeluala: eläinten tunnistusjärjestelmän toteuttaminen, laadunvalvontajärjestelmän käyttöönottaminen (Hazard Analysis Critical Control Point), eläinjätteen käsitteleminen, teurastamo- ja meijerijätteiden ja zoonoosien valvontaohjelmien uudenaikaistaminen, tulevia ulkorajoja koskevien tarkastusjärjestelmien toteuttaminenEnergia- Energia-alan sisämarkkinoihin valmistautuminen, erityisesti sähkö- ja kaasudirektiivien osalta (myös energiahintojen mukauttaminen kustannustasoihin ja säätelijän perustaminen)- Energiatehokkuuden parantaminen- Paksin ydinvoimalan korkean ydinturvallisuustason varmistaminen edelleen- Ydinturvallisuutta ja säteilysuojausta koskevien sääntelyrakenteiden vahvistaminenLiikenne- Yhdenmukaistamisen loppuunsaattaminen tieliikenteessä (pääsy markkinoille, liikenneturvallisuus, vaarallisia tavaroita ja verotusta koskevat säännöt), rautateillä, lentoliikenteessä (erityisesti lentoturvallisuus ja lennonjohto) ja sisävesillä (alusten tekniset vaatimukset)Työ- ja sosiaaliasiat- Työturvallisuutta ja -terveyttä, työlainsäädäntöä, naisten ja miesten tasavertaista kohtelua ja kansanterveyttä koskevan EU:n lainsäädännön saattaminen osaksi kansallista lainsäädäntöä ja sen täytäntöönpaneminen, mukaan lukien vastaavien hallinnollisten rakenteiden ja sosiaaliturvan koordinoinnista vastaavien rakenteiden vahvistaminenTaloudellinen ja sosiaalinen yhteenkuuluvuus- Taloudellista ja sosiaalista yhteenkuuluvuutta koskevan kansallisen politiikan kehittäminen, alueellisten kehitysohjelmien sekä yhteisön aloitteiden täytäntöönpanon valmistaminen, hallinnollisten rakenteiden ja menettelyjen parantaminen, erityisesti ministeriöiden välisen koordinoinnin parantaminen rakennerahastoasioissa, aluepolitiikkakysymyksiin liittyvien vastuiden selvittäminen; budjettijärjestelmän ja -menettelyjen, myös (ennakko)arvioinnin parantaminen niin, että EU:n normien mukaiset monivuotiset sitoumukset ja hallinto ovat mahdollisiaYmpäristö- EU-säännöstön saattaminen kokonaisuudessaan osaksi kansallista lainsäädäntöä ja tämän lainsäädännön täytäntöönpaneminen seuraavilla aloilla: luonnon suojelu, veden laatu, teollisuussaasteiden valvonta ja riskinhallinta, melu, kemikaalit ja muunnetut organismit, jätehuolto, säteilysuojaus, erityiset investointiohjelmat mukaan lukien- Ilmanlaadun valvontaverkon kehittäminen ja (lainsäädännön täytäntöönpanosta vastuussa olevien) valtuutettujen laboratorioiden toimintakyvyn vahvistaminen- Kestävän kehityksen periaatteen sisällyttäminen kaikkien muiden eri alojen politiikkojen määrittelyyn ja täytäntöönpanoonOikeus- ja sisäasiat- Lainvalvontaelinten toimintaedellytysten parantaminen (henkilöstön määrä, koulutus, laitteistot) järjestäytyneen rikollisuuden torjunnan, nais- ja lapsikaupan, huumekaupan ja korruption torjunnan jatkaminen; paremman koordinaation varmistaminen eri täytäntöönpanoviranomaisten välillä.- Viisumilainsäädännön ja -käytännön asteittaisen yhdenmukaistamisen jatkaminen EU:n lainsäädännön ja käytännön kanssa.- Uusien turvapaikanhakijoiden vastaanottokeskusten perustaminen.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Julkisen hallinnon toimintaedellytysten parantaminen yhteisön säännöstön täytäntöönpanon ja hallinnoinnin osalta erityisesti varmistamalla riittävä henkilöstön määrä.- Oikeuslaitoksen toiminnan parantamisen jatkaminen antamalla tuomareille koulutusta yhteisön lainsäädännössä- Petoksentorjuntaa ja julkisten varojen valvontaa koskevien toimien vahvistaminen riittävän henkilökunnan, koulutuksen ja laitteiston avulla- Tilastointivalmiuksien vahvistaminen4. OHJELMATVuosille 1995-1999 myönnetyt Pharen määrärahat ovat yhteensä 497 miljoonaa euroa. Berliinissä 24-25 päivänä maaliskuuta 1999 kokoontuneen Eurooppa-neuvoston sopimuksen seurauksena hakijavaltioiden rahoitustuki sisältää vuosien 2000-2006 välisenä ajanjaksona tukea maataloutta ja maaseudun kehittämistä koskeville liittymistä valmisteleville toimenpiteille liittymistä edeltävän Sapard-välineen (Neuvoston asetus (EY) N:o 1268/1999, EYVL L 161, 26.6.1999, s. 87) ja rakennetuen Ispa-välineen (Neuvoston asetus (EY) N:o 1267/1999, EYVL L 161, 26.6.1999, s. 73) avulla, joissa annetaan etusija toimenpiteille, jotka ovat samanlaisia kuin liittymistä edeltävänä aikana koheesiorahaston tukea saavat toimenpiteet. Näillä kansallisilla määrärahoilla Unkari voi myös rahoittaa osittain osallistumisensa yhteisön ohjelmiin, tutkimusta ja teknologista kehittämistä koskeva viides puiteohjelma mukaan lukien (EYVL L 26, 1.2.1999, s. 1). Lisäksi Unkari voi saada rahoitusta suoraan yhteisön säännöstöön liittyvistä monia valtioita koskevista ohjelmista. Hakijavaltioiden yhteisrahoitusta edellytetään järjestelmällisesti kaikille investointihankkeille. Vuodesta 1998 lähtien komissio on työskennellyt Euroopan investointipankin ja kansainvälisten rahoituslaitosten, erityisesti Euroopan jälleenrakennus- ja kehityspankin sekä Maailmanpankin kanssa liittymistä edeltävän ajan painopisteitä koskevien hankkeiden yhteisrahoituksen helpottamiseksi.5. EHDOLLISUUSEdellytyksenä sille, että hankkeita rahoitetaan yhteisön tuella näiden kolmen liittymistä edeltävän välineen, Pharen, Ispan ja Sapardin kautta, on Unkarin osalta se, että se täyttää Eurooppa-sopimuksen mukaiset sitoumuksensa, edistyy Kööpenhaminan arviointiperusteiden täyttämisessä ja erityisesti tämän liittymistä valmistelevan kumppanuuden erityisten ensisijaisten tavoitteiden täyttämisessä vuonna 2000. Näiden yleisten edellytysten täyttämättä jättäminen voisi johtaa neuvoston päätökseen rahoitustuen lopettamisesta toistaiseksi asetuksen (EY) N:o 622/98 4 artiklan mukaisesti.6. VALVONTALiittymistä edeltävän kumppanuuden täytäntöönpanoa valvotaan Eurooppa-sopimuksen puitteissa. Kuten Luxemburgin Eurooppa-neuvostossa korostettiin, on tärkeätä, että Eurooppa-sopimuksen toimielimet ovat edelleen ne puitteet, joissa yhteisön säännöstön saattamista osaksi kansallista lainsäädäntöä voidaan tutkia samoin perustein riippumatta siitä, onko neuvottelut aloitettu vai ei. Liittymistä valmistelevan kumppanuuden asiaankuuluvista osista keskustellaan vastaavissa alakomiteoissa. Assosiaatiokomitea keskustelee yleiskehityksestä, edistyksestä ja sen ensisijaisten tavoitteiden täyttämisessä vastaan tulleista ongelmista, sekä välitavoitteista sekä erityiskysymyksistä, jotka alakomiteat ovat antaneet sille käsiteltäväksi.Pharen hallintokomitea varmistaa, että kaikkien kolmen liittymistä edeltävän välineen Pharen, Ispan ja Sapardin nojalla tehdyt rahoituspäätökset ovat sopusoinnussa toistensa sekä liittymistä valmistelevien kumppanuuksien kanssa, kuten koordinointiasetuksessa on säädetty (neuvoston asetus (EY) N:o 1266/1999, EYVL L 161, 26.6.1999, s. 68).Liittymistä valmistelevan kumppanuuden mukauttamista jatketaan tarvittaessa asetuksen (EY) N:o 622/98 2 artiklan mukaisesti.(1) Phare: Puolan ja Unkarin yhteensovitetun avun toimintaohjelma.(2) Ispa: Liittymistä edeltävä rakennepolitiikan väline.(3) Sapard: Maatalouden ja maaseudun kehittämisen erityinen liittymisohjelma.


Avis juridique important

|

31997D0594

97/594/EY, EHTY, Euratom: Komission päätös, tehty 30 päivänä heinäkuuta 1997, varainhoitoasetuksen täytäntöönpanoa koskevista yksityiskohtaisista säännöistä annetun asetuksen (Euratom, EHTY, EY) N:o 3418/93 mukaisten maksujen ajan tasalle saattamisesta

Virallinen lehti nro L 239 , 30/08/1997 s. 0054 - 0055

KOMISSION PÄÄTÖS,tehty 30 päivänä heinäkuuta 1997,varainhoitoasetuksen täytäntöönpanoa koskevista yksityiskohtaisista säännöistä annetun asetuksen (Euratom, EHTY, EY) N:o 3418/93 mukaisten maksujen ajan tasalle saattamisesta (97/594/EHTY, EY, Euratom) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan atomienergiayhteisön perustamissopimuksen,ottaa huomioon Euroopan hiili- ja teräsyhteisön perustamissopimuksen,ottaa huomioon tiettyjen varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen (Euratom, EHTY, EY) N:o 3418/93 (1) ja erityisesti sen 145 artiklan,sekä katsoo, ettäkuluttajahintaindeksi (EUR 15) oli 136,77 joulukuussa 1992, 141,40 joulukuussa 1993, 145,70 joulukuussa 1994 ja 150,00 joulukuussa 1995,asetuksen (Euratom, EHTY, EY) N:o 3418/93 145 artiklan mukaisesti on syytä mukauttaa kyseisessä asetuksessa säädetyt kiinteämääräiset maksut 1 päivästä tammikuuta 1997 alkaen,ON PÄÄTTÄNYT SEURAAVAA:1 artikla Asetuksen (Euratom, EHTY, EY) N:o 3418/93 mukaiset kiinteämääräiset maksut saatetaan ajan tasalle seuraavasti 1 päivästä tammikuuta 1997:>TAULUKON PAIKKA>>TAULUKON PAIKKA>2 artikla Komission tilinpitäjä antaa päätöksen tiedoksi muille toimielimille ja laitoksille.Tehty Brysselissä 30 päivänä heinäkuuta 1997.Komission puolestaErkki LIIKANENKomission jäsen(1) EYVL N:o L 315, 16.12.1993, s. 1


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VI – Euroopan talous- ja sosiaalikomitea

text:
               25.9.2010

               FI

               Euroopan unionin virallinen lehti

               L 252/93

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VI – Euroopan talous- ja sosiaalikomitea
   (2010/502/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0177/2009) (2),
   ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0080/2010),

               1.

               myöntää talous- ja sosiaalikomitean pääsihteerille vastuuvapauden talous- ja sosiaalikomitean talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.
    ---documentbreak---

               25.9.2010

               FI

               Euroopan unionin virallinen lehti

               L 252/94

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VI – Euroopan talous- ja sosiaalikomitea
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0177/2009) (2),
   ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0080/2010),

               A.

               ottaa huomioon, että kansalaisilla on oikeus tietää, mihin heidän maksamansa verot menevät ja miten poliittiset elimet käyttävät niille uskottua valtaa (6),

               1.

               panee merkille, että vuonna 2008 Euroopan talous- ja sosiaalikomitealla oli käytettävissään maksusitoumusmäärärahoja yhteensä 118 miljoonaa euroa (2007: 116 miljoonaa euroa), joiden käyttöaste oli 95,64 prosenttia, mikä vastasi muiden toimielinten keskiarvoa (95,67 prosenttia);

               2.

               panee merkille, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin talous- ja sosiaalikomitean osalta;

               3.

               panee merkille, että talous- ja sosiaalikomitean vakinaiset virat lisääntyivät hieman (700 virkaa vuonna 2008 ja 695 virkaa vuonna 2007) ja että lähes kaikki kyseisistä viroista on täytetty (14 avointa virkaa vuonna 2008 ja 8 avointa virkaa vuonna 2007); pitää myönteisenä, että talous- ja sosiaalikomiteassa on hyväksytty ja pantu täytäntöön keskipitkän aikavälin suunnitelma (vuosien 2008–2013 strategia) yhdenvertaisten mahdollisuuksien ja monimuotoisuuden edistämiseksi sihteeristössä – tavoitteena on erityisesti ottaa käyttöön joustava työaika tulevaisuudessa – sekä keskipitkän aikavälin koulutussuunnitelma (2008–2010) ja kehitetty henkilöstökiertoa koskeva strategia, ja toivoo, että sille tiedotetaan henkilöstöpolitiikan edistymisestä;

               4.

               viittaa tilintarkastustuomioistuimen vuosikertomuksensa liitteessä 11.2 tekemään havaintoon, jonka mukaan talous- ja sosiaalikomitea (kuten myös parlamentti) soveltaa palkkakertoimista annettuja henkilöstösääntöjen määräyksiä eri tavoin kuin muut toimielimet; huomauttaa, että tällä tavoin talous- ja sosiaalikomitea myöntää henkilöstölleen taloudellisia etuja, joita muut toimielimet eivät myönnä, ja että tämä nostaa kustannuksia; toistaa, että kaikkien toimielinten olisi tulkittava ja sovellettava palkkakertoimia koskevia henkilöstösääntöjen määräyksiä samalla tavoin; panee merkille, että talous- ja sosiaalikomitea aikoo mukauttaa käytäntöään virkamiestuomioistuimen tulevan päätöksen mukaisesti;

               5.

               panee tyytyväisenä merkille, että talous- ja sosiaalikomitea ja alueiden komitea ovat panneet täytäntöön hallinnollista yhteistyöjärjestelyä koskevan sopimuksen kaudelle 2008–2014, ja kehottaa talous- ja sosiaalikomiteaa ja alueiden komiteaa tiedottamaan siitä, miten ne ovat edistyneet sisäisen valvonnan standardiensa ja yhteispalveluihin liittyvien asiaankuuluvien varainhoitomenettelyjen yhdenmukaistamisessa; panee merkille kummankin osapuolen kannalta tyydyttävän ratkaisun, jossa tarkastusvastuu yhteispalveluissa jaetaan jommankumman komitean tulojen ja menojen hyväksyjän ”alkuperän” perusteella;

               6.

               palauttaa mieliin, ettei hallinnollista yhteistyöjärjestelyä koskevan sopimuksen mukainen palvelujen irrottaminen saisi vaikuttaa talousarvioon, ja odottaa vuonna 2011 toteutettavaa sopimuksen väliarviointia ja sen osana talous- ja sosiaalikomitean ja alueiden komitean yhteistä analyysia;

               7.

               suhtautuu myönteisesti talous- ja sosiaalikomitean ja alueiden komitean irrotettuja palveluja koskevista miniyhteistyösopimuksista yhdessä tekemän arvioinnin tuloksiin, erityisesti päätelmiin, joiden mukaan uusi hallintorakenne on parantanut komiteoiden välistä hallinnollista yhteistyötä, irrotettujen palvelujen laatu on säilynyt ja niiden tehokkuus on parantunut eikä lisämäärärahoja ole tarvittu; panee myös merkille päätelmän, jonka mukaan tiettyjä yhteistyön käytännön osa-alueita olisi tulevaisuudessa parannettava;

               8.

               suhtautuu myönteisesti talous- ja sosiaalikomitean toimiin tietojenkäsittelyjärjestelmiä koskevan toimielinten välisen yhteistyön alalla, erityisesti talous- ja sosiaalikomitean ja alueiden komitean neuvotteluihin komission kanssa Sysper2-henkilöstöhallintojärjestelmän käytöstä;

               9.

               panee merkille tarkastuksia koskevan talous- ja sosiaalikomitean lausuman, erityisesti sen, että talous- ja sosiaalikomitean sisäisten sääntöjen mukaan ennakkotarkastuksia tehdään järjestelmällisesti ja että valvontaa tehostetaan satunnaisilla jälkitarkastuksilla varsinkin aloilla, joilla volyymit ovat suuria;

               10.

               suhtautuu myönteisesti talous- ja sosiaalikomitean tarkastuskomitean menestyksekkääseen toimintaan, tehtyihin tarkastuksiin ja sovittujen toimintasuunnitelmien mukaisiin toimiin sekä siihen, että sisäisen tarkastuksen yksikkö kehitti vuonna 2008 edelleen keskeisiä toiminta- ja tulosindikaattoreita ja että talous- ja sosiaalikomitea on ollut valmis tukemaan muita toimielimiä antamalla niille tietoja indikaattoreiden kehittämisestä saaduista kokemuksista;

               11.

               palauttaa mieliin, että talous- ja sosiaalikomitean jäsenet eivät ilmoita taloudellisia etujaan tai kerro asiaankuuluvia tietoja ilmoituksenalaisesta ammatillisesta toiminnasta ja palkallisista toimista tai tehtävistä; pyytää, että talous- ja sosiaalikomitea ottaa käyttöön tällaisen jäseniään koskevan velvoitteen viipymättä;

               12.

               kehottaa lisäksi korvaamaan talous- ja sosiaalikomitean jäsenten matkakulut yksinomaan todellisten matkakustannusten perusteella; katsoo myös, että päivärahojen olisi oltava samansuuruiset kuin Euroopan parlamentin jäsenten saamat päivärahat; pyytää talous- ja sosiaalikomitean pääsihteeriä antamaan Euroopan parlamentin talousarvion valvontavaliokunnalle syyskuuhun 2010 mennessä selvityksen siitä, mitä aiheellisia uusia sisäisiä sääntöjä aiotaan antaa;

               13.

               panee merkille, että talous- ja sosiaalikomitean työvaliokunnan tilapäinen ryhmä, jonka tehtävänä on laatia ehdotuksia jäsenten taloudellista asemaa koskevien sääntöjen muuttamiseksi, on saanut työnsä päätökseen ja että sen ehdotusta käsitellään parhaillaan asianmukaisissa elimissä; pyytää talous- ja sosiaalikomiteaa tiedottamaan sille prosessin lopputuloksesta;

               14.

               toteaa jälleen, että varainhoitoasetukseen sisältyvät hankintoja koskevat säännöt ovat edelleen pienten toimielinten kannalta liian raskaita; palauttaa mieliin pyyntönsä, että komissio – tehdessään alustavaa työtään ennen varainhoitoasetukseen esitettävien mahdollisten muutosehdotusten laatimista – kuulisi laajalti talous- ja sosiaalikomiteaa varmistaakseen, että sen näkökannat otetaan täysimääräisesti huomioon;

               15.

               antaa talous- ja sosiaalikomitealle tunnustusta sen vuotuisen toimintakertomuksen laadusta ja pitää myönteisenä, että siihen on sisällytetty tarkka selvitys niistä toimista, joita parlamentin aikaisempien vastuuvapauspäätösten johdosta on toteutettu.

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.

      (6)  Euroopan avoimuusaloite.


title: Päätös N:o H2, tehty 12 päivänä kesäkuuta 2009 , sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta (ETA:n kannalta ja EY:n ja Sveitsin sopimuksen kannalta merkityksellinen teksti)

text:
               24.4.2010

               FI

               Euroopan unionin virallinen lehti

               C 106/17

         PÄÄTÖS N:o H2,
   tehty 12 päivänä kesäkuuta 2009,
   sosiaaliturvajärjestelmien yhteensovittamista käsittelevän hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2010/C 106/06
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan, jonka mukaisesti hallintotoimikunnan tehtävänä on edistää ja kehittää jäsenvaltioiden välistä yhteistyötä uudistamalla tietojenvaihtomenettelyjä ja erityisesti mukauttamalla laitosten välistä tietovirtaa sähköistä vaihtoa varten ottaen huomioon tietojenkäsittelyn kehittymisen kussakin jäsenvaltiossa; lisäksi sen tehtävänä on antaa tietojenkäsittelypalveluiden rakennetta, varsinkin turvallisuutta ja standardien käyttöä, koskevat yhteiset säännöt ja vahvistaa näiden palveluiden yhteisen osan toimintatavat,
   ottaa huomioon asetuksen (EY) N:o 883/2004 73 artiklan, jonka mukaisesti hallintotoimikunta päättää teknisen toimikunnan kokoonpanosta ja toimintatavoista; tekninen toimikunta laatii raportteja ja antaa perusteltuja lausuntoja, ennen kuin hallintotoimikunta tekee päätöksiä 72 artiklan d alakohdan mukaisesti,
   ON PÄÄTTÄNYT SEURAAVAA:
   1 artikla
   1.   Hallintotoimikunta perustaa asetuksen sosiaaliturvajärjestelmien yhteensovittamisesta annetun Euroopan parlamentin ja neuvoston (EY) N:o 883/2004 73 artiklan 1 kohdassa säädetyn tietojenkäsittelyn teknisen toimikunnan. Sitä kutsutaan ”tekniseksi toimikunnaksi”.
   2.   Tekniselle toimikunnalle kuuluvat tehtävät, joista säädetään sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 73 artiklan 2 kohdassa.
   3.   Hallintotoimikunta antaa tekniselle toimikunnalle sen tehtäviä koskevan toimeksiannon; hallintotoimikunta voi tarpeen mukaan muuttaa tehtäviä.
   2 artikla
   Tekninen toimikunta antaa raporttinsa ja perustellut lausuntonsa tarvittaessa teknisten asiakirjojen ja tutkimusten perusteella. Se voi pyytää kansallisilta hallinnoilta kaikki tiedot, joita se pitää tehtäviensä suorittamisen kannalta tarpeellisina.
   3 artikla
   1.   Teknisessä toimikunnassa on jokaisesta jäsenvaltiosta kaksi jäsentä, joista toinen on varsinainen jäsen ja toinen nimetään varajäseneksi. Kaikki jäsenvaltiot lähettävät tiedot nimityksistä hallintotoimikunnan pääsihteerille hallintotoimikunnan jäsenenä olevan hallituksensa edustajan kautta.
   2.   Raportit ja perustellut lausunnot hyväksytään teknisen toimikunnan kaikkien jäsenten yksinkertaisella enemmistöllä. Kullakin jäsenvaltiolla on ainoastaan yksi ääni, jota käyttää varsinainen jäsen tai varajäsen, mikäli varsinainen jäsen ei ole paikalla. Teknisen toimikunnan raporteista ja perustelluista lausunnoista on käytävä ilmi, onko ne hyväksytty yksimielisesti vai yksinkertaisella enemmistöpäätöksellä. Jos äänestyksessä syntyy vähemmistö, raporteissa ja lausunnoissa on esitettävä vähemmistön päätelmät tai varaumat.
   3.   Tekninen toimikunta voi päättää hyväksyä raportteja ja perusteltuja lausuntoja kirjallisessa menettelyssä, jos tällaisesta menettelystä sovittiin teknisen toimikunnan aiemmassa kokouksessa.
   Tässä tarkoituksessa puheenjohtaja toimittaa hyväksyttävän tekstin teknisen toimikunnan jäsenille. Jäsenille annetaan vähintään kymmenen työpäivän määräaika, jonka kuluessa heillä on mahdollisuus ilmoittaa hylkäävänsä ehdotetun tekstin tai pidättyvänsä äänestämästä. Asetetussa määräajassa vastaamatta jättäminen katsotaan puoltavaksi ääneksi.
   Puheenjohtaja voi myös päättää käynnistää kirjallisen menettelyn tapauksessa, jossa teknisen toimikunnan kokouksessa ei ole aiemmin siitä sovittu. Tällaisessa tapauksessa ainoastaan ehdotetun tekstin kirjalliset hyväksynnät lasketaan puoltaviksi ääniksi, ja määräajaksi annetaan vähintään 15 työpäivää.
   Puheenjohtaja ilmoittaa jäsenille äänestyksen tuloksesta määräajan umpeuduttua. Tarvittavan määrän puoltavia ääniä saanut päätös katsotaan tehdyksi sen ajanjakson viimeisenä päivänä, jonka kuluessa jäseniä pyydettiin antamaan vastauksensa.
   4.   Jos teknisen toimikunnan jäsen ehdottaa kirjallisen menettelyn kuluessa muutoksia tekstiin, puheenjohtaja

               a)

               joko käynnistää kirjallisen menettelyn uudelleen toimittamalla ehdotetut muutokset jäsenille 3 kohdan mukaista menettelyä noudattaen;

               b)

               tai peruuttaa kirjallisen menettelyn, jotta asiasta voidaan keskustella seuraavassa kokouksessa

         sen mukaan, mitä menettelyä puheenjohtaja pitää asianmukaisena kyseisessä tapauksessa.
   5.   Jos teknisen toimikunnan jäsen vaatii ennen vastausten antamiselle asetetun määräajan päättymistä, että ehdotettua tekstiä on käsiteltävä teknisen toimikunnan kokouksessa, kirjallinen menettely peruutetaan.
   Kyseinen asia käsitellään seuraavassa teknisen toimikunnan kokouksessa.
   6.   Euroopan yhteisöjen komission edustaja tai hänen nimeämänsä henkilö toimii teknisessä toimikunnassa neuvoa-antavassa ominaisuudessa.
   4 artikla
   Teknisen toimikunnan puheenjohtajana on aina puolen vuoden ajan varsinainen jäsen tai muu nimetty virkamies siitä valtiosta, jonka edustaja hallintotoimikunnassa toimii saman ajanjakson aikana hallintotoimikunnan puheenjohtajana. Teknisen toimikunnan puheenjohtaja raportoi teknisen toimikunnan toiminnasta hallintotoimikunnan puheenjohtajan edellyttämällä tavalla.
   5 artikla
   Tekninen toimikunta voi asettaa tilapäisiä työryhmiä pohtimaan erityisiä ongelmia. Tekninen toimikunta antaa 7 artiklassa tarkoitetussa työohjelmassaan kuvauksen tilapäiselle työryhmälle annetuista tehtävistä, tehtävien toteuttamisen aikataulusta sekä sen toiminnan taloudellisista seurauksista.
   6 artikla
   Hallintotoimikunnan sihteeristö valmistelee ja järjestää teknisen toimikunnan kokoukset ja laatii niiden pöytäkirjat.
   7 artikla
   Tekninen toimikunta toimittaa yksityiskohtaisen työohjelman hallintotoimikunnan hyväksyttäväksi. Lisäksi tekninen toimikunta raportoi vuosittain hallintotoimikunnalle työohjelmaan liittyvästä toiminnastaan ja saavutuksistaan sekä työohjelman muuttamista koskevista ehdotuksistaan.
   8 artikla
   Kaikki teknisen toimikunnan suoritettaviksi ehdotetut toimet, joihin liittyy Euroopan yhteisöjen komissiolle aiheutuvia kustannuksia, on alistettava kyseisen toimielimen edustajan hyväksyttäviksi.
   9 artikla
   Teknisen toimikunnan käyttämät kielet ovat samat kuin ne kielet, jotka on vahvistettu käytettäviksi virallisina kielinä perustamissopimuksen 290 artiklan mukaisesti yhteisön toimielimissä.
   10 artikla
   Tekniseen toimikuntaan sovelletaan myös tämän päätöksen liitteessä vahvistettuja täydentäviä sääntöjä.
   11 artikla
   Tämä päätös julkaistaan Euroopan unionin virallisessa lehdessä. Sitä sovelletaan Euroopan parlamentin ja neuvoston asetuksen (EY) N:o 987/2009 (2) voimaantulopäivästä.

            Hallintotoimikunnan puheenjohtaja

         Gabriela PIKOROVÁ

      (1)  EUVL L 166, 30.4.2004, s. 1.

      (2)  EUVL L 284, 30.10.2009, p. 1.

      LIITE

         TEKNISEN TOIMIKUNNAN TÄYDENTÄVÄT SÄÄNNÖT

      1.   Osallistuminen kokouksiin

                  a)

                  Jos tehtävää hoitava puheenjohtaja ei voi osallistua teknisen toimikunnan kokoukseen, kokousta johtaa hänen varajäsenensä.

                  b)

                  Jäsenet voivat tuoda teknisen toimikunnan kokouksiin yhden tai useamman asiantuntijan silloin, kun käsiteltävänä olevien asioiden luonne sitä vaatii. Valtuuskuntaan voi kuulua pääsääntöisesti enintään neljä henkilöä.

                  c)

                  Kaikkiin teknisen toimikunnan tai sen tilapäisten työryhmien kokouksiin osallistuu Euroopan yhteisöjen komission edustaja tai sihteeristön jäsen taikka muu hallintotoimikunnan pääsihteerin nimeämä henkilö. Lisäksi edellä mainittuihin kokouksiin voi käsiteltävänä olevan asian sitä vaatiessa osallistua Euroopan yhteisöjen komission jonkin muun osaston edustaja.

            2.   Äänestäminen

                  a)

                  Kun teknisen toimikunnan varsinainen jäsen hoitaa puheenjohtajan tehtävää, varajäsen äänestää hänen puolestaan.

                  b)

                  Puheenjohtaja pyytää äänestyksen aikana läsnä olevia mutta äänestämästä pidättyviä jäseniä kertomaan pidättymisen syyt.

                  c)

                  Kun läsnä olevien jäsenten enemmistö pidättyy äänestämästä, katsotaan, ettei äänestyksen kohteena olevaa ehdotusta ole otettu käsiteltäväksi.

            3.   Esityslista

                  a)

                  Sihteeristö laatii teknisen toimikunnan kunkin kokouksen esityslistaluonnoksen keskusteltuaan teknisen toimikunnan puheenjohtajan kanssa. Sihteeristö voi tarpeen vaatiessa pyytää asianosaisilta valtuuskunnilta kirjallista lausuntoa ennen kuin se ehdottaa asian lisäämistä esityslistalle.

                  b)

                  Esityslistaluonnos koostuu pääosin sellaisista asioista, joita koskevat jäsenten tai Euroopan yhteisöjen komission edustajan pyynnöt ja joihin tarvittaessa liittyvät muistiot sihteeristö on vastaanottanut viimeistään 20 työpäivää ennen kokouksen alkua.

                  c)

                  Esityslistaluonnos lähetetään vähintään 10 työpäivää ennen teknisen toimikunnan kokouksen alkua teknisen toimikunnan jäsenille, Euroopan yhteisöjen komission edustajalle ja muille henkilöille, joiden odotetaan osallistuvan kokoukseen. Esityslistalla oleviin asioihin liittyvät asiakirjat lähetetään kokouksen osanottajille heti, kun ne ovat saatavilla.

                  d)

                  Tekninen toimikunta hyväksyy kokouksen esityslistan kunkin kokouksen alussa. Muiden kuin esityslistaluonnoksessa olleiden asioiden lisäämiseen esityslistalle vaaditaan teknisen toimikunnan yksimielinen äänestyspäätös. Teknisen toimikunnan jäsenet voivat muissa kuin kiireellisissä tapauksissa lykätä lopullista kantaansa seuraavaan kokoukseen, jos he eivät ole saaneet esityslistaluonnoksessa olevaa asiaa käsitteleviä asiakirjoja omalla kielellään viisi työpäivää ennen kokouksen alkua.

            4.   Tilapäiset työryhmät

                  a)

                  Tilapäisten työryhmien puheenjohtajana toimii asiantuntija, jonka teknisen toimikunnan puheenjohtaja on nimennyt neuvoteltuaan Euroopan yhteisöjen komission edustajan kanssa, tai muussa tapauksessa asiantuntija, joka on samasta jäsenvaltiosta kuin hallintotoimikunnan puheenjohtaja.

                  b)

                  Tilapäisen työryhmän puheenjohtaja kutsutaan siihen teknisen toimikunnan kokoukseen, jossa työryhmän raporttia käsitellään.

            5.   Hallinnolliset asiat

                  a)

                  Teknisen toimikunnan puheenjohtaja voi antaa sihteeristölle ohjeita tulevia kokouksia ja teknisen toimikunnan toimialaa koskevien tehtävien toteuttamista varten.

                  b)

                  Tekninen toimikunta kutsutaan koolle siten, että sihteeristö keskusteltuaan teknisen toimikunnan puheenjohtajan kanssa lähettää kokouskutsun 10 työpäivää ennen kokousta toimikunnan jäsenille ja Euroopan yhteisöjen komission edustajalle.